Eron mudofaa vazirining o‘rinbosari, brigada generali Nasrullo Kalontariy xavfsizlik bo‘yicha 6-Syanshan forumi ishtirokchilarini terrorchilikka qarshi “buyuk Osiyo koalitsiyasi”ni tuzishga chaqirdi. Kalontariy Pekindagi chiqishida Osiyo terrorchilarning asosiy va ustuvor maqsadi ekanligini ta’kidlab o‘tdi. “Terrorizm bizning davrimizda global holatga aylanganiga qaramay, u asosan Osiyoni nishonga olgan”, - ta’kidladi u. “Buyuk Osiyo aksilterror koalitsiyasining tashkil etilishi terrorchilik xavfining yo‘q qilinishida asosiy shart bo‘ladi”, - xulosa qildi amaldor.